CELEX: C2006/326/29
Language: el
Date: 2006-12-30 00:00:00
Title: Υπόθεση C-250/05: Απόφαση του Δικαστηρίου (δεύτερο τμήμα) της 26ης Οκτωβρίου 2006 [αίτηση του Hessisches Finanzgericht Kassel (Γερμανία) για την έκδοση προδικαστικής αποφάσεως] — Turbon International GmbH, ως καθολική διάδοχος της Kores Nordic Deutschland GmbH, κατά Oberfinanzdirektion Koblenz (Κοινό Δασμολόγιο — Δασμολογικές κλάσεις — Κατάταξη στη Συνδυασμένη Oνοματολογία των συμβατών με τους εκτυπωτές της μάρκας Epson Stylus Color κασετών μελανιού — Μελάνια (κλάση 3215) — Μέρη και εξαρτήματα μηχανών της κλάσεως 8471 (κλάση 8473)

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/15
            
         Απόφαση του Δικαστηρίου (δεύτερο τμήμα) της 26ης Οκτωβρίου 2006 [αίτηση του Hessisches Finanzgericht Kassel (Γερμανία) για την έκδοση προδικαστικής αποφάσεως] — Turbon International GmbH, ως καθολική διάδοχος της Kores Nordic Deutschland GmbH, κατά Oberfinanzdirektion Koblenz
   (Υπόθεση C-250/05) (1)
   
   (Κοινό Δασμολόγιο - Δασμολογικές κλάσεις - Κατάταξη στη Συνδυασμένη Oνοματολογία των συμβατών με τους εκτυπωτές της μάρκας Epson Stylus Color κασετών μελανιού - Μελάνια (κλάση 3215) - Μέρη και εξαρτήματα μηχανών της κλάσεως 8471 (κλάση 8473)
   (2006/C 326/29)
   Γλώσσα διαδικασίας: η γερμανική
   Αιτούν δικαστήριο
   Hessisches Finanzgericht Kassel (Γερμανία)
   Διάδικοι στην υπόθεση της κύριας δίκης
   Turbon International GmbH, ως καθολική διάδοχος της Kores Nordic Deutschland GmbH
   κατά
   Oberfinanzdirektion Koblenz
   Αντικείμενο της υποθέσεως
   Προδικαστική — Hessisches Finanzgericht — Ερμηνεία του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256, σ. 1) — Κλάσεις 3215 90 80 («Μελάνια, άλλα πλην μελανιών τυπογραφίας, μελανιών γραφής ή σχεδίασης») και 8473 («Μέρη και εξαρτήματα των μηχανών της κλάσης 8471»), δηλαδή αυτόματες μηχανές επεξεργασίας πληροφοριών και μονάδες τους — Κασέτες μελανιού
   Διατακτικό της αποφάσεως
   Το παράρτημα Ι του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως τροποποιήθηκε με τον κανονισμό (ΕΚ) 1734/96 της Επιτροπής, της 9ης Σεπτεμβρίου 1996, πρέπει να ερμηνευθεί υπό την έννοια ότι μια κασέτα μελανιού χωρίς ενσωματωμένη κεφαλή εκτυπώσεως, αποτελούμενη από πλαστική φύσιγγα, αφρώδες πλαστικό, μεταλλικό πλέγμα, μονωτικούς συνδέσμους, μεμβράνη σφραγίσεως, μια ετικέτα, μελάνι και υλικό συσκευασίας, η οποία, όσον αφορά τόσο την κασέτα όσο και το μελάνι, μπορεί να χρησιμοποιηθεί μόνο σε εκτυπωτή με χαρακτηριστικά όμοια με αυτά των εκτυπωτών μάρκας Epson Stylus Color, που λειτουργούν με έγχυση μελάνης, πρέπει να καταταγεί στη διάκριση 3215 90 80 της Συνδυασμένης Ονοματολογίας.
   
      (1)  ΕΕ C 217 της 3.9.2005.